Fordel Sogndal etter Rindarøy-scoring: - Må kjempe alt vi har
Scoringen til Rindarøy kom syv minutter etter pause da han kontrollert satte ballen lavt i høyre hjørne etter fint forarbeid av Martin Ramsland. – Så klart er målet viktig, men det er like viktig at vi holdt nullen. Får vi et mål i returkampen i Trondheim lørdag, må Ranheim score tre. Vi kan ikke være defensive, sier Rindarøy til VG. – Jeg følte egentlig at jeg fikk litt dårlig treff på ballen, men den gikk mellom beina på en Ranheim-spiller og inn i hjørnet.– Nå har vi spilt tre kamper på ti dager, mens Ranheim hadde ti dager til å forberede seg. Det er klart de var friskere. Vi klarte å nullstille oss etter å ha slått Vålerenga 5-2. Nå må vi bare opp til Trondheim og kjempe alt vi har, sier Sogndal-trener Eirik Bakke til VG. – Vi fikk scoringen som gjør at vi er i førersetet, og det er det det handler om. Jeg mener vi ble snytt for straffe som kunne gitt oss et mål til. Ranheim-trener Svein Maalen mener klubben har gode sjanser til å spille i Eliteserien i 2018. – Mulighetene er store for at vi kan ta kontroll og gi Sogndal problemer. Spesielt i første omgang i dag så vi at vi har et sterkt kollektiv og kan få det til å flyte. Det har skjedd større mirakler enn at Ranheim rykker opp i Eliteserien, sier Maalen til VG.Sogndalsbygda hadde mobilsert til kampen, og rundt 4500 tilskuere møtte frem i det som var en ekstrem fotballkamp i ti minusgrader og med vind på toppen. Sogndal Fotball lovte 50.000 kroner til supporterne som laget mest liv i kampen for tilværelsen. – Publikum hjalp oss til seier i dag. Jeg har knapt opplevd maken til stemning, sier trener Bakke. Han er kritisk til oppsettet av seriespillet. – Vi har spilt tre kamper på ti dager nå, og i juli når det er fine spilleforhold har vi fri i tre uker. Jeg skjønner det ikke. Men vi må bare gjøre det beste ut av det. Spillerne kom helt forfrosset i garderoben etter kampen. Afrikanerne våre måtte gå rett i badstuen med klær på fordi de frøs, sier Bakke. Kjetil Wæhler har vært med på mye i sin karriere, men sier til VG at han ikke har spilt kamp i slik kulde før. – Jeg har spilt når det har vært kaldt før, men ikke så kaldt. Du har så mye adrenalin i kroppen at du stenger det ute, men det ble kaldt på tærne. Les også: Sogndal sikret kvalik i nervedramaRanheim fikk i gang spillet i sitt fastsatte 4-3-3-system og rystet hjemmelaget med to gode muligheter tidlig. Les også: Rosenborg vil samarbeide ved opprykk Først fire minutter før pause fikk Sogndal sin første mulighet. Og i det 53. minutt fikk laget uttelling. Sogndal fikk energi av scoringen og fortsatte å kjøre på. I 68. spilleminutt så laget ut til å bli snytt for straffe da Ramsland kom i duell med Ranheims Aslak Witry inne i feltet. TV-bildene viste at Witry hadde tak rundt armen til Ramsland da Sogndal-spissen deiset i bakken. Men dommer Tom Harald Hagen markerte at spillet skulle gå videre. Les også: Kvalikdrama venter Sogndal Ranheim fikk sin store sjanse i 72. minutt da Daniel Kvande dundret til på volley fra syv-åtte meter, men ballen gikk like utenfor.
(Sogndal - Ranheim 1-0) Scoringen til Ole Martin Rindarøy ble kampens eneste. Første stikk gikk til Sogndal, men kampen om den siste eliteserieplassen lever.